ونزوئلا-نین پایتاختی کاراکاس-دا بعضی سفیرلیک‌لر و خاریجی میسیون نماینده‌لیک‌لری‌نین یئرلشدیگی لا کاستل‌لانا سمتینده آشکار اولونان الده قاییرما پارتلاییجی محو ائدیلدی.
ونزوئلا مطبوعاتی‌نین یایدیغی خبرلره گؤره، شوبهه‌لی پاکت یول کنارینا قویولوب. پاکتین معین اولونماسیندان سونرا بولیوارجی میللی کشفیات خیدمتی‌نین (SEBIN) بومبا امحا دسته‌لری پایتاخت کاراکاس-ین لا کاستل‌لانا سمتینه گیریشی و چیخیش‌لاری باغلاییب‌لار پاکت دسته‌لرین نظارتی آلتیندا پارتلادیب.
پاکتین الده قاییرما اولان پارتلاییجی ماده‌لردن عبارت اولدوغو معینلشدیریلیب.
قئید ائدک کی، ونزوئلا موخالیفتچی‌لری‌نین آوریلین 30-داکی اوغورسوز حربی چئوریلیشی تشکیل ائدن شخص‌لردن بیری لوپولدو لوپزین قاچدیغی ایسپانیا سفیرلیگی ده لا کاستل‌لانا سمتینده‌دیر.
اؤلکه‌ده کئچن هفته موخالیفتچی‌لرین اکثریت تشکیل ائتدیگی پارلامئنت بیناسی دا بومبا خبرین‌دن سونرا بوشالدیلمیش، بیر گون عرضینده بینایا گیریش دایاندیریلمیشدی.
